Адыгабзэм ащ фэдэ гъэпсыкIэм тыщырихьылIэрэп. Адыгабзэм литературабзэ шъошэ шапхъэмрэ жэрыIо гущыIэкIэ шъошэ шапхъэмрэ щызэтекIхэрэп, нэмыкIэу къэпIон хъумэ, литературнэ тхыбзэм текIэу къэлэдэс цIыф гъэсагъэхэм  литературнэ жэрыIо гущыIакIэ аIулъэп. Адыгабзэхэм жэрыIо гущыIакIэр зэрямынэшанэр кIигъэтхъызэ Къумэхэ Мухьадинэ мырэущтэу етхы: « … адыгабзэхэм арыгущыIэхэрэм янахьыбэ дэдэмэ аIулъ унэгъо-жэрыIо гущыIакIэр диалектнэу щыт. НэмыкIэу къэпIон хъумэ, диалектымрэ жэрыIо гущыIакIэмрэ азфагу гъунэпкъэ гъэнэфэгъэ илъэп» (1984: 190-191).